wannaphong/clean_thaiwikipedia huggingface dataset:
# การรณรงค์ร้อยบุปผา
การรณรงค์ร้อยบุปผา หรือเรียกอีกอย่างว่า ขบวนการร้อยบุปผา  เป็นช่วงเวลาตั้งแต่ ค.ศ. 1956 ถึง ค.ศ. 1957 ในสาธารณรัฐประชาชนจีน ซึ่งพรรคคอมมิวนิสต์จีน (CCP) ได้ส่งเสริมให้ประชาชนแสดงความคิดเห็นอย่างเปิดเผยเกี่ยวกับพรรคคอมมิวนิสต์MacFarquhar, Roderick. 1960. The Hundred Flowers. pp. 3"Hundred Flowers Campaign." Encyclopædia Britannica. Retrieved 24 July 2020. ผลที่ตามมาซึ่งจบลงด้วยความล้มเหลวของการรณรงค์ครั้งนี้ ประธานแห่งพรรคคอมมิวนิสต์จีน เหมา เจ๋อตง ได้ออกคำสั่งให้ดำเนินทำการปราบปรามกลุ่มผู้ที่วิพากษ์วิจารณ์พรรค ซึ่งดำเนินเรื่อยมาจนถึง ค.ศ. 1959

ในช่วงรณรงค์ดังกล่าว มุมมองและแนวทางการแก้ไขนโยบายระดับชาติที่แตกต่างซึ่งได้รับการสนับสนุนโดยอิงมาจากสำนวนที่มีชื่อเสียงโด่งดังของเหมาที่ว่า:"นโยบายในการปล่อยให้ร้อยบุปผาบานพร้อมพรัก และร้อยสำนักได้ประชันเสียงกันเพื่อส่งเสริมความเจริญรุ่งเรืองของศิลปะและความก้าวหน้าของวิทยาศาสตร์" ขบวนการดังกล่าวเป็นส่วนหนึ่งในการตอบสนองต่อการทำลายขวัญกำลังใจ(demoralization) ของกลุ่มปัญญาชนซึ่งมีความรู้สึกหมางเมินต่อพรรคคอมมิวนิสต์ ภายหลังจากช่วงเวลาสั้น ๆ ของการปล่อยเสรี การปราบปรามยังคงดำเนินต่อไปจนถึง ค.ศ. 1957 และ ค.ศ. 1959 ซึ่งเป็นการรณรงค์ต่อต้านฝ่ายขวาเพื่อต่อต้านผู้ที่วิพากษ์วิจารณ์ถึงระบอบการปกครองและอุดมการณ์ ประชาชนนับแสนคนต่างพากันแห่รุมล้อม ถูกตำหนิติเตียนในที่สาธารณะและถูกลงโทษในการเข้าค่ายกักขังเพื่อเป็นการปรับทัศนคติผ่านทางการใช้แรงงานอย่างหนัก หรือไม่เว้นแม้แต่การประหารชีวิต การปราบปรามทางอุดมการณ์ดังกล่าวได้นำเอาลัทธิเหมามาใช้ในการแสดงออกในที่สาธารณะอีกครั้ง และกระตุ้นขบวนการต่อต้านฝ่ายขวามากขึ้น
# แขวงคลองเตยเหนือ
คลองเตยเหนือ เป็นแขวงหนึ่งของเขตวัฒนา กรุงเทพมหานคร

 ที่ตั้งและอาณาเขต 
แขวงคลองเตยเหนือตั้งอยู่ทางทิศตะวันตกเฉียงเหนือของเขตวัฒนา มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
 ทิศเหนือ ติดต่อกับแขวงมักกะสัน (เขตราชเทวี) และแขวงบางกะปิ (เขตห้วยขวาง) มีคลองแสนแสบเป็นเส้นแบ่งเขต
 ทิศตะวันออก ติดต่อกับแขวงคลองตันเหนือ (เขตวัฒนา) มีซอยสี่แยกสวัสดีและซอยสุขุมวิท 31 (สวัสดี) เป็นเส้นแบ่งเขต
 ทิศใต้ ติดต่อกับแขวงคลองตันและแขวงคลองเตย (เขตคลองเตย) มีถนนสุขุมวิทเป็นเส้นแบ่งเขต
 ทิศตะวันตก ติดต่อกับแขวงลุมพินี (เขตปทุมวัน) มีขอบทางรถไฟสายแม่น้ำฟากตะวันออกเป็นเส้นแบ่งเขต
# แขวงคลองตันเหนือ
คลองตันเหนือ เป็นแขวงหนึ่งของเขตวัฒนา กรุงเทพมหานคร

 ที่ตั้งและอาณาเขต 
แขวงคลองตันเหนือตั้งอยู่ทางตอนกลางของเขตวัฒนา มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
 ทิศเหนือ ติดต่อกับแขวงบางกะปิ (เขตห้วยขวาง) และแขวงสวนหลวง (เขตสวนหลวง) มีคลองแสนแสบและคลองตันเป็นเส้นแบ่งเขต
 ทิศตะวันออก ติดต่อกับแขวงสวนหลวง (เขตสวนหลวง) มีคลองตันเป็นเส้นแบ่งเขต
 ทิศใต้ ติดต่อกับแขวงพระโขนงเหนือ (เขตวัฒนา) แขวงพระโขนง และแขวงคลองตัน (เขตคลองเตย) มีซอยแยกซอยพัฒนเวศม์ 12, ซอยพัฒนเวศม์ 12, ซอยปรีดี พนมยงค์ 26 (พัฒนเวศม์), ถนนสุขุมวิท 71 (ปรีดี พนมยงค์), ซอยปรีดี พนมยงค์ 25 (เจริญมิตร), ซอยเอกมัย 10 แยก 6 (เจริญมิตร), ซอยเอกมัย 10 (เจริญมิตร), ซอยสุขุมวิท 63 (เอกมัย) และถนนสุขุมวิทเป็นเส้นแบ่งเขต
 ทิศตะวันตก ติดต่อกับแขวงคลองเตยเหนือ (เขตวัฒนา) มีซอยสุขุมวิท 31 (สวัสดี) และซอยสี่แยกสวัสดีเป็นเส้นแบ่งเขต
# แขวงพระโขนงเหนือ
พระโขนงเหนือ เป็นแขวงหนึ่งของเขตวัฒนา กรุงเทพมหานคร

 ที่ตั้งและอาณาเขต 
แขวงพระโขนงเหนือตั้งอยู่ทางทิศตะวันออกเฉียงใต้ของเขตวัฒนา มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
 ทิศเหนือ ติดต่อกับแขวงคลองตันเหนือ (เขตวัฒนา) มีซอยเอกมัย 10 (เจริญมิตร), ซอยเอกมัย 10 แยก 6 (เจริญมิตร), ซอยปรีดี พนมยงค์ 25 (เจริญมิตร), ถนนสุขุมวิท 71 (ปรีดี พนมยงค์), ซอยปรีดี พนมยงค์ 26 (พัฒนเวศม์), ซอยพัฒนเวศม์ 12 และซอยแยกซอยพัฒนเวศม์ 12 เป็นเส้นแบ่งเขต
 ทิศตะวันออก ติดต่อกับแขวงสวนหลวง (เขตสวนหลวง) มีคลองตันเป็นเส้นแบ่งเขต
 ทิศใต้ ติดต่อกับแขวงอ่อนนุช (เขตสวนหลวง) แขวงบางจาก (เขตพระโขนง) และแขวงพระโขนง (เขตคลองเตย) มีคลองพระโขนง, คลองบางนางจีน, ซอยสุขุมวิท 81 (ศิริพจน์) และถนนสุขุมวิทเป็นเส้นแบ่งเขต
 ทิศตะวันตก ติดต่อกับแขวงคลองตันเหนือ (เขตวัฒนา) มีซอยสุขุมวิท 63 (เอกมัย) เป็นเส้นแบ่งเขต
# เรือลาดตระเวนเยอรมัน บลึชเชอร์
บลึชเชอร์ เป็นเรือลาดตระเวนหนักลำที่สองในห้าลำของกลุ่มเรือลาดตระเวนชั้นแอดมิรัลฮิปเปอร์ (Admiral Hipper-class) ของครีคส์มารีเนอของนาซีเยอรมนี ซึ่งถูกสร้างขึ้นภายหลังการเถลิงอำนาจของพรรคนาซี และการเพิกเฉยสนธิสัญญาแวร์ซาย ชื่อนี้ถูกตั้งชื่อมาจากเก็พฮาร์ท ฟ็อน บลึชเชอร์ จอมพลแห่งปรัสเซียผู้มีชัยเหนือจักรพรรดินโปเลียนในยุทธการที่วอเตอร์ลู เรือได้ถูกปล่อยในเดือนสิงหาคม ค.ศ. 1936 และเดินเรือครั้งแรกในเดือนมิถุนายน ค.ศ. 1937 เธอได้ถูกสร้างเสร็จสมบูรณ์ในเดือนกันยายน ค.ศ. 1939 ไม่นานภายหลังการปะทุของสงครามโลกครั้งที่สอง ภายหลังจากได้เสร็จสิ้นจากหนึ่งในชุดของการทดสอบเดินเรือและการฝึกซ้อมรบทางทะเล เรือก็ได้เตรียมพร้อมแล้วสำหรับการปฏิบัติหน้าที่กับกองเรือในวันที่ 5 เมษายน ค.ศ. 1940 เธอได้ถูกติดตั้งอาวุธด้วยกระบอกปืนใหญ่หลักทั้งแปดกระบอกซึ่งมีขนาด 20.3 ซม (8.0 นิ้ว) และแม้ว่าตามตัวเลขจะอยู่ภายใต้ขีดจำกัดอยู่ที่ 10,000-ลองตัน (10,000 ตัน) ที่ถูกกำหนดโดยข้อตกลงกองทัพเรืออังกฤษ-เยอรมัน แท้จริงแล้วได้ถูกแทนที่โดยมากกว่า 16,000-ลองตัน (16,000 ตัน)

ทันทีที่ได้เข้ามาประจำการ บลึชเชอร์ได้รับมอบหมายให้เป็นกองเรือเฉพาะกิจในการสนับสนุนการรุกรานนอร์เวย์ในเดือนเมษายน ค.ศ. 1940 บลึชเชอร์ได้ทำหน้าที่เป็นเรือธงของ Konteradmiral (พลเรือตรี) Oskar Kummetz ผู้บัญชาการของกลุ่มที่ 5 เรือได้นำกองเรือรบแล่นเรือเข้าสู่ Oslofjord ในช่วงคืนของวันที่ 8 เมษายน เพื่อเข้ายึดออสโล เมืองหลวงของนอร์เวย์ ปืนใหญ่ชายฝั่งสองกระบอกที่เก่าแก่ซึ่งมีขนาด 28 ซม. (11 นิ้ว) ในป้อมปราการ Oscarsborg ทำการจ่อเล็งไปที่เรือในระยะที่ใกล้มากซึ่งทำการยิงสองนัด รวมทั้งปืนขนาดเล็กหลายกระบอกในกองปืนใหญ่อื่น ๆ ตอร์ปิโดสองลูกที่ถูกยิงด้วยอาวุธยิงตอร์ปิโดในป้อมปราการได้พุ่งเข้าชนเรือ ส่งผลทำให้เกิดความเสียหายอย่างรุนแรง เกิดเพลิงไหม้โหมกระหน่ำบนเรือบลึชเชอร์ซึ่งไม่สามารถควบคุมได้ ไฟได้ลุกลามไปยังรังกระสุนปืนต่อต้านอากาศยานของเธอ ทำให้เกิดระเบิดขนาดใหญ่ และจากนั้นไฟได้ลุกลามไปยังบังเกอร์ที่เก็บเชื้อเพลิงของเรือ บลึชเชอร์จึงเกิดการพลิกคว่ำและจมลงพร้อมกับการสูญเสียชีวิตจำนวนมาก

ซากเรืออัปปางที่อยู่บนก้นทะเลของ Oslofjord และใน ค.ศ. 2016 ได้ถูกกำหนดให้เป็นอนุสรณ์สถานรำลึกสงครามเพื่อปกป้องซากเรือดังกล่าวจากพวกปล้นสะดม มีสิงประดิษฐ์หลายอย่างที่ถูกหยิบขึ้นมาจากซากเรืออัปปาง รวมทั้งหนึ่งในนั้นคือเครื่องบินลอยน้ำรุ่นอาร์โด เออาร์ 196 ซึ่งได้รับการกู้คืนในช่วงปฏิบัติการเพื่อสูบน้ำมันเชื้อเพลิงที่รั่วไหลออกมาจากเรือใน ค.ศ. 1994
# โทโฮกุ (จังหวัดอาโอโมริ)
โทโฮกุ  เป็นเมืองในจังหวัดอาโอโมริ ประเทศญี่ปุ่น  เมืองนี้มีประชากรประมาณ 17,297 คนใน 7,269 ครัวเรือน และมีความหนาแน่นประชากรที่ 53 คนต่อตารางกิโลเมตรTohoku Town official statistics เมืองนี้มีพื้นที่รวม 

ภูมิประเทศ
โทโฮกุตั้งอยู่ทางเหนือตอนกลางของจังหวัดอาโอโมริ ติดทะเลสาบโองาวาระฝั่งตะวันตก

เทศบาลรอบข้าง
จังหวัดอาโอโมริ
ฮิราไน
มิซาวะ
โนเฮจิ
รกกาโชะ
โรกูโนเฮะ
ชิจิโนเฮะ
โทวาดะ

ภูมิอากาศ
เมืองนี้มีสภาพอากาศชื้นโดยมีฤดูร้อนที่สั้นและมีฤดูหนาวที่ยาวนานและมีหิมะตกหนัก (การแบ่งเขตภูมิอากาศแบบเคิพเพิน Cfa) อุณหภูมิเฉลี่ยทั้งปีในโทโฮกุ คือ 9.8 องศาเซลเซียส ปริมาณน้ำฝนโดยเฉลี่ยรายปีคือ 1217 มิลลิเมตร โดยเดือนกันยายนเป็นเดือนที่มีฝนตกมากที่สุด อุณหภูมิเฉลี่ยสูงสุดในเดือนสิงหาคมอยู่ที่ประมาณ 22.5 องศาเซลเซียส และต่ำสุดในเดือนมกราคมอยู่ที่ประมาณ -2.1 องศาเซลเซียสTōhoku climate data

ประชากร
จากข้อมูลสำมะโนญี่ปุ่นTōhoku population statistics ประชากรในโทโฮกุลดลงอย่างต่อเนื่องเป็นเวลากว่า 60 ปี
# อีเธอร์
อีเธอร์  หรือ อีเทอร์  อาจหมายถึง:

 อภิปรัชญาและเทพนิยายตำนาน 

 อีเธอร์ (เทพปกรณัม), ตัวตนของท้องฟ้าบน อวกาศและสวรรค์ในตำนานเทพเจ้ากรีก

 วิทยาศาสตร์และวิศวกรรม 

 อีเทอร์, ชั้นของสารประกอบเคมีหรือเฉพาะ

 ตัวละครและวัตถุในบันเทิงคดี 

 เกม 

 อีเธอร์, วัตถุที่รวบรวมได้ในเกม Aion: The Tower of Eternity
 อีเธอร์ (ชื่อก่อนหน้า Æther), สารแห่งจักรวาลที่ถูกส่งไปทำเวทมนตร์ตามที่กำหนดไว้ในตำนานของ เมจิกเดอะแกเธอริง
 อีเทอร์, ไอเทมที่เกิดซ้ำในโปเกมอน
 อีเธอร์, ตัวละครหลักชายในวิดีโอเกม เก็นชินอิมแพกต์ เกมในปี พ.ศ. 2563 

 สื่อบันเทิง 

 เพลง 

 อัลบั้ม 

 อีเทอร์ (อัลบั้มของ บี.โอ.บี), อัลบั้มปี พ.ศ. 2560 โดย บี.โอ.บี นักร้องแร็ปเปอร์ชาวอเมริกัน

 สื่ออื่นๆ 

 อีเธอร์ – เรียลลิตี้สโตน (หินแดง),อาวุธและอุปกรณ์วางแผนในจักรวาลภาพยนตร์มาร์เวล, ปรากฎครั้งแรกในภาพยนตร์เรื่อง ธอร์ เทพเจ้าสายฟ้าโลกาทมิฬ
# โรงพยาบาลนพรัตนราชธานี
โรงพยาบาลนพรัตนราชธานี เป็นโรงพยาบาลที่ตั้งอยู่ในเขตคันนายาว กรุงเทพมหานคร ประเทศไทย โดยเป็นโรงพยาบาลเพื่อการเรียนการสอนหลักสำหรับนักศึกษาแพทย์ชั้นคลินิก วิทยาลัยแพทยศาสตร์ มหาวิทยาลัยรังสิต

 ประวัติ 
ใน พ.ศ. 2510 เนื่องจากจำนวนประชากรที่เพิ่มขึ้นอย่างรวดเร็วในเขตกรุงเทพมหานคร จึงได้มีการเสนอโรงพยาบาลในเขตชานเมืองเพื่อเพิ่มการเข้าถึงบริการสุขภาพของประชาชน ซึ่งโครงการ "โรงพยาบาลชานพระนคร" นี้ได้รับการอนุมัติใน พ.ศ. 2515 และการเตรียมการก่อสร้างเริ่มขึ้นใน พ.ศ. 2516 กระทั่งการก่อสร้างหยุดลงใน พ.ศ. 2517 เนื่องจากมีการเปลี่ยนแปลงนโยบายแผนกและเริ่มดำเนินการใหม่ใน พ.ศ. 2520 ซึ่งแผนกผู้ป่วยนอกเปิดเมื่อวันที่ 2 มกราคม พ.ศ. 2525 และแผนกผู้ป่วยในเปิดทำการเมื่อวันที่ 1 ตุลาคมในปีเดียวกัน โดยโรงพยาบาลนี้ได้รับพระราชทานนามโรงพยาบาลนพรัตนราชธานีจากพระบาทสมเด็จพระเจ้าอยู่หัวภูมิพลอดุลยเดช

ในช่วงหลายปีที่ผ่านมา โรงพยาบาลนพรัตนราชธานีได้เข้าร่วมสังกัดคณะแพทยศาสตร์หลายแห่งทั่วประเทศไทย อย่างไรก็ตาม ใน พ.ศ. 2564 ทางโรงพยาบาลได้ร่วมมือกับวิทยาลัยแพทยศาสตร์ มหาวิทยาลัยรังสิต เพื่อให้การศึกษาด้านการแพทย์ ซึ่งนักศึกษาส่วนใหญ่จะอยู่ที่นี่เป็นหลัก
# เอชทีวี 9
HTV9 เป็นช่องข่าว - บทวิจารณ์ทางการเมือง - การสังเคราะห์ สถานีโทรทัศน์โฮจิมินห์ซิตี้ ออกอากาศ 23.5/24 ชม. ทุกวัน  นี่เป็นหนึ่งในสองช่องหลักของ สถานีโทรทัศน์โฮจิมินห์ซิตี้ และช่องแรกของสถานี

เนื้อหา

เนื้อหาหลักใน HTV9 ส่วนใหญ่หมายถึงนโยบายและความคิดเห็นทางการเมืองของนครโฮจิมินห์และภาคใต้  HTV9 ประกอบด้วยกระดานข่าว (6h00, 11:30, 20:00), ข่าวโซเชียล (60 วินาที, อาหารกลางวัน 12 ชั่วโมง) พร้อมด้วยรายการทั่วไปและเกมโชว์ รายการทอล์คโชว์ความบันเทิงที่ออกอากาศระหว่างและตอนท้ายของวัน  สัปดาห์พร้อมกับภาพยนตร์สารคดีพิเศษ
 อ้างอิง 

ดูเพิ่ม
รายการออกอากาศทางช่องเอชทีวี 9
สถานีโทรทัศน์โฮจิมินห์ซิตี้
# องค์การบริหารส่วนตำบลศรีมหาโพธิ
องค์การบริหารส่วนตำบลศรีมหาโพธิ เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1–2, 5–8, 10–12 และพื้นที่บางส่วนของหมู่ที่ 4, 9 ของตำบลศรีมหาโพธิ (เฉพาะนอกเขตเทศบาลตำบลศรีมหาโพธิ)  รวมทั้งพื้นที่ทั้งหมดของตำบลสัมพันธ์ และพื้นที่ทั้งหมดของตำบลบางกุ้ง ในอำเภอศรีมหาโพธิ จังหวัดปราจีนบุรี เดิมได้รับการจัดตั้งเป็นสภาตำบลศรีมหาโพธิใน พ.ศ. 2516 วันที่ 24 สิงหาคม พ.ศ. 2516 ต่อมาได้รับการจัดตั้งเป็นองค์การบริหารส่วนตำบลศรีมหาโพธิเมื่อวันที่ 25 ธันวาคม พ.ศ. 2539 วันที่ 24 ธันวาคม พ.ศ. 2539

ต่อมาในวันที่ 24 กันยายน พ.ศ. 2547 กระทรวงมหาดไทยให้ยุบองค์การบริหารส่วนตำบลบางกุ้ง รวมเข้ากับพื้นที่องค์การบริหารส่วนตำบลศรีมหาโพธิ วันที่ 24 กันยายน พ.ศ. 2547 และในวันที่ 29 กันยายน พ.ศ. 2547 กระทรวงมหาดไทยให้ยุบสภาตำบลสัมพันธ์ รวมเข้ากับพื้นที่องค์การบริหารส่วนตำบลศรีมหาโพธิ วันที่ 29 กันยายน พ.ศ. 2547 ทำให้เขตองค์การบริหารส่วนตำบลศรีมหาโพธิครอบคลุมพื้นที่ตำบลสัมพันธ์ ตำบลบางกุ้ง และบางส่วนของตำบลศรีมหาโพธิ (เฉพาะส่วนที่อยู่นอกเขตเทศบาลตำบลศรีมหาโพธิ)
# มิสแกรนด์เช็กเกีย
มิสแกรนด์เช็กเกีย  จัดขึ้นภายใต้องค์กร Miss Czech Republic มิสเช็กรีพับลิค เป็นการประกวดนางงามระดับประเทศของประเทศเช็ก เพื่อคัดเลือกตัวแทนเข้าร่วมการประกวดในหลายๆเวที ซึ่งหนึ่งในนั้นคือมิสแกรนด์อินเตอร์เนชันแนล เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2013

 ฉบับ 
ปี ครั้งที่ วันที่ สถานที่ ผู้เข้าแข่งขัน ผลการแข่งขัน  มิสแกรนด์เช็กเกีย2023113 พฤษภาคม Forum Karlín, Prague11โซเฟีย โอซาโก(ปราก)2024211 พฤษภาคม10เวโรนิกา เบียซิโอล(ปราก)
 การแข่งขันระดับนานาชาติ 
ต่อไปนี้เป็นรายชื่อตัวแทนชาวเช็กเกียของมิสแกรนด์อินเตอร์เนชั่นแนล.

สัญลักษณ์สี
 ปี ตัวแทนบ้านเกิด    ตำแหน่ง  2024เวโรนิกา เบียซิโอล ปรากมิสแกรนด์เช็กเกีย 2024 2023โซเฟีย โอซาโก ปรากมิสแกรนด์เช็กเกีย 2023เข้ารอบ 20 คนสุดท้าย   2022มารีอานา เบ็ชโกวา ปราก รองอันดับ 4   2021บาร์โบรา อเกลโรวา ปราก ไม่ผ่านเข้ารอบ   2020เดนิสา สเปอร์เกโรวา แคว้นเซาท์โบฮีเมียมิสเช็กรีพับลิค 2019เข้ารอบ 10 คนสุดท้าย   2019 มาเรีย บอยเชนโก ปรากรองอันดับ 1: มิสเช็กรีพับลิค 2019เข้ารอบ 20 คนสุดท้าย 2018 คริสตีนา แลนโกวา ปรากรองอันดับ 1: มิสเช็กรีพับลิค 2017/18 ไม่ผ่านเข้ารอบ  2017 นิโคลา อูห์ลิโรวา แคว้นมอเรเวีย-ไซลีเชียมิสเช็กรีพับลิค 2016รองอันดับ 4  2016 โมนิกา แวคูลิโควา แคว้นมอเรเวีย-ไซลีเชียมิสเช็กรีพับลิค 2015 ไม่ผ่านเข้ารอบ  2015ทาทานา มาคาเรนโก ปราก เข้ารอบ 20 คนสุดท้าย  2014จานา ซาเพลตาโรวา ปรากไอมิส 2011ไม่ผ่านเข้ารอบ  2013มาร์กีตา บรีโซวา แคว้นมอเรเวีย-ไซลีเชีย10 คนสุดท้าย: เช็กมิส 2013ไม่ผ่านเข้ารอบ

ทำเนียบ

 การประกวดรอบระดับประเทศ 
รายการต่อไปนี้คือผู้เข้ารอบสุดท้ายของการประกวด มิสแกรนด์เช็กรีพับลิค  รวมถึงผลการประกวด
สัญลักษณ์สี
 : ชนะเลิศ
 : รองชนะเลิศหรืออันดับ 5/9
 : เข้ารอบรองชนะเลิศ
 : ผู้เข้าแข่งขันในรอบก่อนรอบสุดท้าย
: ชนะเลิศตำแหน่งระดับชาติอีกหนึ่งรางวัลเป็นรางวัลเสริม
 : รางวัลพิเศษหรือเข้ารอบสุดท้ายรางวัลพิเศษ
 : ถอนตัว
 : ไม่ได้เข้าร่วม

 2015 – ปัจจุบัน 
+ผู้เข้ารอบสุดท้าย มิสแกรนด์เช็กรีพับลิค ระดับชาติครั้งที่ 1 (2023) width=20  20232024 01Erika Teichertová Petra Beníšková (Top 5) 02Dominika Nemečková (Top 5)Adéla Štroffeková (Top 5) 03Veronika Dočkalová (Top 5) Michaela Macháčková 04Kristýna Dušková Marie Babíčková 05 Sophia Maria Osako (W) Julie Smékalová (Top 5) 06 Marie Jedličková Alina Demenťjeva (Top 5) 07Kateřina Mládková (Top 5) Tina Diallo 08 Justýna Zedníková Michaela Sedláková 09Nicole Ebnerová  Veronica Biasiol (W) 10Anna Benešová (Top 5) Simona Kuklová11Barbora Bláhová รวม 1110
 อ้างอิง
# ทรามวัยกับไอ้ด่าง
ทรามวัยกับไอ้ด่าง  เป็นภาพยนตร์แอนิเมชันอเมริกันแนวผจญภัยและตลกใน ค.ศ. 1961 ผลิตโดยวอลต์ดิสนีย์โปรดักชัน ดัดแปลงจากนวนิยายเมื่อ ค.ศ. 1956 ขบวนการหมาจุด ของโดดี สมิธ เป็นภาพยนตร์แอนิเมชันเรื่องที่ 17 ของดิสนีย์ กำกับโดยไคลด์ เจอโรนิมี, แฮมิลตัน ลุสค์ และว็อล์ฟกัง เรเทอร์แมน เนื้อเรื่องโดยบิล พีต และให้เสียงตัวละครโดยร็อด เทย์เลอร์, เคต เบาเออร์, เบตตี ลู เกอร์สัน, เบน ไรต์, ลิซา เดวิส และมาร์ธา เวนต์เวิร์ธ ภาพยนตร์เป็นเรื่องราวของลูกสุนัขพันธุ์แดลเมเชียน 15 ตัวซึ่งถูกลักพาตัวโดยวายร้ายที่ชื่อ ครูเอลลา เดอ วิล ผู้ต้องการนำขนของพวกมันมาทำเป็นเสื้อคลุม พ่อแม่ของพวกมัน พองโก และเพอร์ดิตา จึงออกเดินทางเพื่อช่วยเหลือลูกสุนัขของพวกมันจากครูเอลลา รวมถึงลูกสุนัขเพิ่มเติมอีก 84 ตัวที่ซื้อมาจากร้านขายสัตว์เลี้ยง นำไปสู่กระบวนการช่วยเหลือแดลเมเชียนทั้งหมด 101 ตัว

ภาพยนตร์ฉายครั้งแรกเมื่อวันที่ 25 มกราคม ค.ศ. 1961 และประสบความสำเร็จในบ็อกซ์ออฟฟิศ ช่วยดึงสตูดิโอให้พ้นจากภาวะตกต่ำทางการเงินจาก เจ้าหญิงนิทรา ซึ่งมีต้นทุนการผลิตสูงที่ออกฉายเมื่อสองปีก่อน และกลายเป็นภาพยนตร์ที่ทำเงินสูงสุดอันดับที่แปดประจำปีในบ็อกซ์ออฟฟิศของอเมริกาเหนือ

 ตัวละคร 
 Rod Taylor เป็น Pongo
 Lisa Daniels และ Cate Bauer เป็น Perdita
 Betty Lou Gerson เป็น Cruella de Vil
 Ben Wright เป็น Roger Radcliffe
 Lisa Davis เป็น Anita Radcliffe
 Frederick Worlock เป็น Horace Baddun / Inspector Graves
 J. Pat O'Malley เป็น Jasper Baddun / The Colonel
 Martha Wentworth เป็น Nanny / Queenie
 Thurl Ravenscroft เป็น Captain
 David Frankham เป็น Sergeant Tibbs
 Mimi Gibson เป็น Lucky
 Barbara Beaird เป็น Rolly
 Mickey Maga เป็น Patch
 Sandra Abbott เป็น Penny
 Tudor Owen เป็น Old Towser
 George Pelling เป็น Danny
 Junius Matthews เป็น Scottie
 Queenie Leonard เป็น Princess
 Marjorie Bennett เป็น Duchess
 Barbara Luddy เป็น Rover
 Rickie Sorensen เป็น Spotty
 Tom Conway เป็น The Collie / The Quizmaster
 Paul Frees เป็น Dirty Dawson
# บล็อกบัสเตอร์
บล็อกบัสเตอร์ (, ชื่อทางการ บริษัท บล็อกบัสเตอร์ จำกัด (Blockbuster LLC)) มีอีกชื่อว่า บล็อกบัสเตอร์วิดีโอ (Blockbuster Video) เป็นบริการให้เช่าวิดีโอสัญชาติสหรัฐ โดยหลักบริการให้เช่าวิดีโอ แต่ภายหลังได้รวมบริการดีวีดีผ่านไปรษณีย์, สตรีมมิง, วีดิทัศน์ตามคำขอ และห้องฉายภาพยนตร์ อดีตดำเนินการภายใต้บริษัท Blockbuster Entertainment, Inc. บริษัทนี้ขยายกิจการในช่วงคริสต์ทศวรรษ 1990 โดยในช่วงสูงสุดใน ค.ศ. 2004 บล็อกบัสเตอร์มีร้านจำหน่ายถึง 9,094 แห่งและพนักงานประมาณ 84,300 คน แบ่งออกเป็นในสหรัฐ 58,500 คน และประเทศอื่น ๆ 25,800 คน

ปัจจัยหลักที่นำไปสู่การเสื่อมถอยของบล็อกบัสเตอร์คือภาวะผู้นำไม่ดีกับผลกระทบจากภาวะเศรษฐกิจถดถอยครั้งใหญ่ ในขณะที่คู่แข่งอย่างเน็ตฟลิกซ์เติบโตมากขึ้น บริษัทเสียรายได้มากสุดในช่วงปลายคริสต์ทศวรรษ 2000 และล้มละลายใน ค.ศ. 2010 ร้านที่เหลือ 1,700 แห่งถูกซื้อกิจการจากผู้ให้โทรทัศน์ผ่านดาวเทียมดิชเน็ตเวิร์กในปีถัดมา และร้านที่บริษัทถือครอง 300 แห่งสุดท้ายปิดตัวลงใน ค.ศ. 2014 ถึงแม้ว่าการสนับสนุนของแบรนด์สิ้นสุดลงแล้ว ทางดิชยังคงเก็บรักษาสัญญาแฟรนไชส์จำนวนเล็กน้อย ทำให้แฟรนไชส์ของเอกชนบางส่วนยังคงเปิดต่อไป ภายหลังมีร้านบางส่วนปิดกิจการ โดยล่าสุดมีร้านที่ปิดกิจการในรัฐเวสเทิร์นออสเตรเลียเมื่อ ค.ศ. 2019 คงเหลือเพียงร้านเดียวที่ยังคงเปิดในชื่อแฟรนไชส์นี้ที่เบนด์ รัฐออริกอน สหรัฐ

หมายเหตุ
# ระเบิดสองลูก หนึ่งดาวเทียม
ระเบิดสองลูก หนึ่งดาวเทียม  เป็นโครงการนิวเคลียร์และอวกาศช่วงแรกของสาธารณรัฐประชาชนจีน ระเบิดสองลูกหมายถึงระเบิดปรมาณู (และระเบิดไฮโดรเจน) และขีปนาวุธข้ามทวีป (ICBM) ในขณะที่หนึ่งดาวเทียมหมายถึงดาวเทียมประดิษฐ์ จีนได้ทำการทดสอบระเบิดปรมาณูครั้งแรกและระเบิดไฮโดรเจนครั้งแรกใน ค.ศ. 1964 และ ค.ศ. 1967 ตามลำดับ การผสมผสานเข้าด้วยกันของระเบิดปรมาณูกับขีปนาวุธพื้นสู่พื้นใน ค.ศ. 1966 และประสบความสำเร็จในการปล่อยดาวเทียวดวงแรก (ดาวเทียมตงฟังหง 1) ใน ค.ศ. 1970
# แขวงสายไหม
สายไหม เป็นแขวงหนึ่งของเขตสายไหม กรุงเทพมหานคร กฎกระทรวงให้ใช้บังคับผังเมืองรวมกรุงเทพมหานคร พ.ศ. 2556 กำหนดให้ที่ดินส่วนใหญ่ในแขวงนี้เป็นที่ดินประเภทที่อยู่อาศัยหนาแน่นน้อย บางส่วนเป็นที่ดินประเภทพาณิชยกรรมและที่ดินประเภทสถาบันราชการ

 ที่ตั้งและอาณาเขต 
แขวงสายไหมตั้งอยู่ทางทิศเหนือของเขตสายไหม มีอาณาเขตติดต่อกับแขวงและตำบลข้างเคียงเรียงตามเข็มนาฬิกาดังนี้
 ทิศเหนือ ติดต่อกับตำบลคูคตและตำบลลาดสวาย (อำเภอลำลูกกา จังหวัดปทุมธานี) มีถนนลำลูกกา แนวรั้วหมู่บ้านการ์เด้นโฮมวิลเลจ คลองสอง และคลองหกวาสายล่างเป็นเส้นแบ่งเขต
 ทิศตะวันออก ติดต่อกับตำบลลาดสวาย (อำเภอลำลูกกา จังหวัดปทุมธานี) มีคลองพระยาสุเรนทร์ (หนองใหญ่) เป็นเส้นแบ่งเขต
 ทิศใต้ ติดต่อกับแขวงออเงินและแขวงคลองถนน (เขตสายไหม) มีคลองหมอนสี่สิบ คลองออเงิน คลองออเกาะ คลองสามง่าม คลองหมอนสี่สิบ และแนวเส้นตรงผ่านเขตกองทัพอากาศเป็นเส้นแบ่งเขต
 ทิศตะวันตก ติดต่อกับแขวงสนามบิน (เขตดอนเมือง) มีถนนพหลโยธินเป็นเส้นแบ่งเขต

 การคมนาคม 
ทางสายหลักในพื้นที่แขวงสายไหม ได้แก่
 ถนนสายไหม (สุขาภิบาล 5)
 ถนนสุขาภิบาล 5 (ออเงิน)
 รถไฟฟ้าบีทีเอส สายสุขุมวิท

ทางสายรองและทางลัดในพื้นที่ ได้แก่
 ถนนเลียบคลองสอง (พหลโยธิน 54/1)
 ถนนจันทรุเบกษา
 ถนนเพิ่มสิน
 ถนนเฉลิมพงษ์ (สายไหม–ลำลูกกา)
 ซอยพหลโยธิน 54/1 แยก 4 (วัดเกาะ)
 ซอยพหลโยธิน 56 (กม. 26)
 ซอยพหลโยธิน 58 (แอนเน็กซ์)
 ซอยพหลโยธิน 62 (ชื่นสิน)
 ซอยพหลโยธิน 66 (จามร)
 ซอยสายไหม 39 (ผ่องสุวรรณ)
 ซอยสายไหม 43 (ทัศนารมย์)
 ซอยสายไหม 46 และซอยพหลโยธิน 54/1 แยก 4-49 (จีระมะกร)
 ซอยสายไหม 56
 ซอยสายไหม 84/2
 ซอยสายไหม 84/3
 ซอยสายไหม 85
# แขวงคลองถนน
คลองถนน เป็นแขวงหนึ่งของเขตสายไหม กรุงเทพมหานคร กฎกระทรวงให้ใช้บังคับผังเมืองรวมกรุงเทพมหานคร พ.ศ. 2556 กำหนดให้ที่ดินส่วนใหญ่ในแขวงนี้เป็นที่ดินประเภทที่อยู่อาศัยหนาแน่นน้อย บางส่วนเป็นที่ดินประเภทที่อยู่อาศัยหนาแน่นปานกลาง ที่ดินประเภทพาณิชยกรรม และที่ดินประเภทสถาบันราชการ

 ที่ตั้งและอาณาเขต 
แขวงคลองถนนตั้งอยู่ทางทิศตะวันตกของเขตสายไหม มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
 ทิศเหนือ ติดต่อกับแขวงสายไหม (เขตสายไหม) มีแนวเส้นตรงผ่านเขตกองทัพอากาศและคลองหมอนสี่สิบเป็นเส้นแบ่งเขต
 ทิศตะวันออก ติดต่อกับแขวงสายไหมและแขวงออเงิน (เขตสายไหม) มีคลองสามง่าม คลองออเกาะ และคลองหนองตะแคงเป็นเส้นแบ่งเขต
 ทิศใต้ ติดต่อกับแขวงท่าแร้งและแขวงอนุสาวรีย์ (เขตบางเขน) มีคลองหนองตะแคง คลองหนองจอก และคลองหนองผักชี (ลำผักชี) เป็นเส้นแบ่งเขต
 ทิศตะวันตก ติดต่อกับแขวงอนุสาวรีย์ (เขตบางเขน) และแขวงสนามบิน (เขตดอนเมือง) มีถนนพหลโยธินเป็นเส้นแบ่งเขต

 การคมนาคม 
ทางสายหลักในพื้นที่แขวงคลองถนน ได้แก่
 ถนนเทพรักษ์
 ถนนวัชรพล
 ทางพิเศษฉลองรัช

ทางสายรองและทางลัดในพื้นที่ ได้แก่
 ถนนเลียบคลองสอง (พหลโยธิน 54/1)
 ถนนเพิ่มสิน
 ซอยพหลโยธิน 50 (เสนาวัฒนา) และซอยเทพรักษ์ 15
 ซอยพหลโยธิน 52 (ทหารอากาศ) ซอยพหลโยธิน 52 แยก 48 (หมู่บ้านสัมพันธ์วิลล่า 2) และซอยเทพรักษ์ 45
 ซอยพหลโยธิน 52 แยก 27 (ทิมเรืองเวช) และซอยเพิ่มสิน 20
 ซอยพหลโยธิน 52 แยก 44 (เทพนครนิเวศน์) และซอยเทพรักษ์ 41
 ซอยพหลโยธิน 54/1 แยก 4 (วัดเกาะ)
 ซอยพหลโยธิน 54/1 แยก 4-10 (ธารา) และซอยเพิ่มสิน 15 (วัดลุ่มเจริญศรัทธา)
 ซอยพหลโยธิน 54/1 แยก 4-24 และซอยเพิ่มสิน 29 (ทองงอก)
 ซอยเทพรักษ์ 26
# จักรพรรดินีพลิกบัลลังก์
จักรพรรดินีพลิกบัลลังก์  เป็นละครโทรทัศน์ของเกาหลีใต้ปี ค.ศ. 2018-2019 นำแสดงโดย จัง นารา, ชเว จิน-ฮย็อก, ชิน ซอง-รอก, อี เอลียาห์ และ ชิน อึน-คย็อง ออกอากาศทาง เอสบีเอส ทุกวันพุธและพฤหัสบดี ช่วงเวลา 22:00 น. ตามเวลามาตรฐานเกาหลี ตั้งแต่วันที่ 21 พฤศจิกายน ค.ศ. 2018 ถึง 21 กุมภาพันธ์ ค.ศ. 2019 จำนวน 52 ตอน

เดิมซีรีส์เรื่องนี้มีกำหนด 48 ตอน แต่ จักรพรรดินีพลิกบัลลังก์ ถูกขยายไปถึง 52 ตอนเนื่องจากความนิยมของซีรีส์เรื่องนี้ ซีรีส์เรื่องนี้ได้รับเรตติ้งผู้ชมสูงและบทวิจารณ์ในเชิงบวกสำหรับพล็อตเรื่องที่รวดเร็วและคาดเดาไม่ได้ ในตอนที่ 24 เมื่อวันที่ 27 ธันวาคม ค.ศ. 2018 จักรพรรดินีพลิกบัลลังก์ ได้รับการจัดอันดับเรตติ้งทั่วประเทศที่ 17.9 % ทำให้เป็นมินิซีรีส์วันธรรมดาที่มีเรตติ้งสูงสุดสำหรับโทรทัศน์ภาคพื้นดินของเกาหลีในปี ค.ศ. 2018 ซึ่งแซงหน้าสถิติของซีรีส์เรื่อง Return

 เรื่องย่อ 
จักรพรรดินีพลิกบัลลังก์ สมมติให้อยู่ในจักรวาลคู่ขนานซึ่งเกาหลีเป็น ราชาธิปไตยภายใต้รัฐธรรมนูญ ในปี ค.ศ. 2018 โอ ซันนี่ เป็นนักแสดงละครเพลงที่สดใสและร่าเริงเธอได้แต่งงานกับจักรพรรดิแห่งจักรวรรดิเกาหลี ต่อมาเธอเข้าไปพัวพันกับการต่อสู้แย่งชิงอำนาจในวัง และการฆาตกรรมลึกลับที่ก่อให้เกิดภัยคุกคามต่อสถาบันพระมหากษัตริย์เสียเอง ในขณะที่ค้นหาความรักและความสุขที่แท้จริง เธอร่วมมือกับ นา วัง-ชิก ซึ่งทำงานเป็นผู้คุ้มกันของราชวงศ์เพื่อเปิดเผยอาชญากรรมของราชวงศ์ นา วัง-ชิก เริ่มทำงานในวังเพื่อล้างแค้นผู้ที่มีส่วนต่อการตายของแม่ของเขา

 หมายเหตุ
# Nepenthes reinwardtiana
Nepenthes reinwardtiana เป็นต้นหม้อข้าวหม้อแกงลิงเขตร้อนที่เป็นพืชพื้นถิ่นบนเกาะบอร์เนียวและเกาะสุมาตราMcPherson, S.R. 2009. Pitcher Plants of the Old World. 2 volumes. Redfern Natural History Productions, Poole. และมีผู้พบพืชชนิดนี้จำนวนน้อยบนเกาะรอบ ๆ เช่น บังกา, นาตูนา, Mansur, M. 2012. Keanekaragaman jenis tumbuhan pemakan serangga dan laju fotosintesisnya di Pulau Natuna. [Diversity on insectivorous plants and its photosynthetic rate in Natuna Island.] Berita Biologi 11(1): 33–42. Abstract  นียัซ และซิเบรุตClarke, C.M. 2001. Appendix C: Distribution Maps. In: Nepenthes of Sumatra and Peninsular Malaysia.  Natural History Publications (Borneo), Kota Kinabalu. pp. 299–307. ถึงแม้ว่ามีข้อมูลบางส่วนรวมมาเลเซียตะวันตกMacfarlane, J.M. 1908. Nepenthaceae. In: A. Engler. Das Pflanzenreich IV, III, Heft 36: 1–91.Danser, B.H. 1928. The Nepenthaceae of the Netherlands Indies. Bulletin du Jardin Botanique de Buitenzorg, Série III, 9(3–4): 249–438.Holttum, R.E. 1940. Malayan pitcher-plants. Malayan Nature Journal 1: 35–44.Shivas, R.G. 1984. Pitcher Plants of Peninsular Malaysia & Singapore. Maruzen Asia, Kuala Lumpur. และสิงคโปร์Green, S. 1967. Notes on the distribution of Nepenthes species in Singapore. The Gardens' Bulletin Singapore 22: 53–65.เข้าไปในขอบเขตนี้ด้วย แต่บันทึกเหล่านี้มีการบันทึกข้อมูลที่ผิดพลาดAdam, J.H., C.C. Wilcock & M.D. Swaine 1992.  Journal of Tropical Forest Science 5(1): 13–25.Clarke, C.M. 2006. Introduction. In: Danser, B.H. The Nepenthaceae of the Netherlands Indies. Natural History Publications (Borneo), Kota Kinabalu. pp. 1–15.

มีการตั้งฉายาเฉพาะ reinwardtiana เพื่อเป็นเกียรติแด่ Caspar Georg Carl Reinwardt พืชชนิดนี้มีชื่อสามัญว่า Reinwardt's pitcher-plant.Phillipps, A. & A. Lamb 1996. Pitcher-Plants of Borneo. Natural History Publications (Borneo), Kota Kinabalu.
# ปฐมพล เจริญรัตนาภิรมย์
ปฐมพล เจริญรัตนาภิรมย์ (เกิด 21 เมษายน พ.ศ. 2537) เป็นนักฟุตบอลชาวไทย ปัจจุบันลงเล่นในตำแหน่งปีกให้กับบุรีรัมย์ ยูไนเต็ด ในไทยลีก และทีมชาติไทย

 สโมสรอาชีพ 
 บีจี ปทุม ยูไนเต็ด 
ในวันที่ 14 ธันวาคม พ.ศ. 2563 ปฐมพลได้เปิดตัวกับบีจี ปทุม ยูไนเต็ด ในไทยลีก โดยเขาจะสวมเสื้อหมายเลข 18 ให้กับสโมสร

 การท่าเรือ 
ในวันที่ 2 ธันวาคม พ.ศ. 2565 ปฐมพลถูกปล่อยยืมตัวให้กับการท่าเรือ

 บุรีรัมย์ ยูไนเต็ด 
หลังจากจบไทยลีก ฤดูกาล 2567–68 ปฐมพล หมดสัญญากับการท่าเรือ และได้ย้ายไปร่วมทัพบุรีรัมย์ ยูไนเต็ด

 ทีมชาติ 
ในวันที่ 12 เมษายน พ.ศ. 2564 ปฐมพลมีชื่อใน 47 คนที่เรียกติดทีมชาติไทย ในการแข่งขันฟุตบอลโลก 2022 รอบคัดเลือก โซนเอเชีย เขาลงเล่นให้กับทีมชาติครั้งแรกเมื่อวันที่ 3 มิถุนายน พ.ศ. 2564 ในนัดที่พบกับอินโดนีเซีย

วันที่ 24 พฤศจิกายน ปฐมพลมีชื่อติดทีมชาติไทย ในการแข่งขันฟุตบอลชิงแชมป์แห่งชาติอาเซียน 2020 โดยปฐมพลทำประตูแรกในนามทีมชาติในนัดที่ไทยชนะติมอร์-เลสเต 0–2

วันที่ 16 มีนาคม พ.ศ. 2565 ปฐมพลมีชื่อติดทีมชาติไทย ในการแข่งขันกระชับมิตรที่พบกับเนปาล และซูรินาม

วันที่ 2 มิถุนายน ปฐมพลมีชื่อติดทีมชาติไทย ในการแข่งขันเอเชียนคัพ 2023 รอบคัดเลือก – รอบที่ 3

 สถิติอาชีพ 
 สโมสร 
 
สโมสรฤดูกาลลีกเอฟเอคัพลีกคัพเอเชียอื่น ๆทั้งหมดระดับลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตู โปลิศ เทโร (ยืมตัว) 2562 ไทยลีก 2 29  3  1  0  2  0 — —  32  3 2563–64 ไทยลีก 7  0  0  0 — — —  7  0 บีจี ปทุม ยูไนเต็ด 15  5  0  0 —  6  0 —  21  5 2564–65 23  3  2  0  3  0  6  2  1  0  35  5 2565–66 12  3  2  2  0  0 —  1  1  15  6 การท่าเรือ (ยืมตัว) 0  0  0  0 — — —  0  0

 ทีมชาติ 

 ทีมชาติ  ปี  ลงเล่น  ประตู ไทย 2564  6  1 2565  8  0 ทั้งหมด  14  1

 เกียรติประวัติ 
 สโมสร 
ลีโอ เชียงราย ยูไนเต็ด
 ไทยเอฟเอคัพ (1): 2560
 ไทยแลนด์แชมเปียนส์คัพ (1): 2561

บีจี ปทุม ยูไนเต็ด
 ไทยลีก (1): 2563–64
 ไทยแลนด์แชมเปียนส์คัพ (2): 2564, 2565

 ทีมชาติ 
ไทย
 ฟุตบอลชิงแชมป์แห่งชาติอาเซียน (1): 2020